Document ID: 32010R1005

Reference:
9.11.2010
LT
Europos Sąjungos oficialusis leidinys
L 291/36
KOMISIJOS REGLAMENTAS (ES) Nr. 1005/2010
2010 m. lapkričio 8 d.
dėl tam tikrų variklinių transporto priemonių vilkimo įtaisų tipo patvirtinimo reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,
kadangi:
(1)
Reglamentas (EB) Nr. 661/2009 yra atskiras reglamentas, susijęs su Bendrijos tipo patvirtinimo procedūra, nustatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (toliau – Pagrindų direktyva) (2).
(2)
Reglamentu (EB) Nr. 661/2009 pakeista 1977 m. gegužės 17 d. Tarybos direktyva 77/389/EEB dėl valstybių narių įstatymų, susijusių su motorinių transporto priemonių vilkimo kilpomis (3), suderinimo, Šioje direktyvoje nustatyti reikalavimai turėtų būti perkelti į šį reglamentą ir, jei reikia, iš dalies pakeisti, kad būtų pritaikyti prie mokslo ir technikos žinių raidos.
(3)
Šio reglamento taikymo sritis atitinka Direktyvos 77/389/EEB taikymo sritį, todėl šis reglamentas taikomas tik M ir N kategorijos transporto priemonėms.
(4)
Reglamente (EB) Nr. 661/2009 nustatytos esminės nuostatos dėl variklinių transporto priemonių tipo pagal vilkimo įtaisus patvirtinimo reikalavimų. Todėl būtina apibrėžti tokiam tipo patvirtinimui taikomas specialias procedūras, bandymus ir reikalavimus.
(5)
Šiame reglamente numatytos priemonės atitinka Motorinių transporto priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Taikymo sritis
Šis reglamentas taikomas M ir N kategorijos motorinėms transporto priemonėms, kaip apibrėžta Direktyvos 2007/46/EEB II priede.
2 straipsnis
Sąvokų apibrėžtys
Šiame reglamente vartojamų sąvokų apibrėžtys:
(1)   Transporto priemonių tipas pagal vilkimo įtaisą– transporto priemonės, kurios nesiskiria tokiomis pagrindinėmis savybėmis kaip vilkimo įtaisų charakteristikos.
(2)   Vilkimo įtaisas– kablio, ąsos ar kitokios formos įtaisas, prie kurio gali būti tvirtinama jungiamoji dalis, pvz., vilkimo strypas arba lynas.
3 straipsnis
Transporto priemonės EB tipo patvirtinimo atsižvelgiant į vilkimo įtaisus nuostatos
1.   Gamintojas arba jo atstovas pateikia tipo patvirtinimo institucijai paraišką dėl transporto priemonės EB tipo patvirtinimo atsižvelgiant į vilkimo įtaisus.
2.   Paraiška parengiama pagal I priedo 1 dalyje nustatytą informacinio dokumento pavyzdį.
3.   Jei laikomasi šio reglamento II priede nustatytų susijusių reikalavimų, patvirtinimo institucija suteikia EB tipo patvirtinimą ir pagal Direktyvos 2007/46/EB VII priede nustatytą numeravimo sistemą suteikia tipo patvirtinimo numerį.
Valstybė narė negali priskirti to paties numerio kitam transporto priemonių tipui.
4.   Taikydama 3 dalies nuostatas tipo patvirtinimo institucija išduoda EB tipo patvirtinimo sertifikatą, parengtą pagal I priedo 2 dalyje nustatytą pavyzdį.
4 straipsnis
Pagal Direktyvą 77/389/EEB suteikto patvirtinimo galiojimas ir patvirtinimo išplėtimas
Nacionalinės institucijos leidžia parduoti ir pradėti eksploatuoti patvirtinto tipo transporto priemones iki Reglamento (EB) Nr. 661/2009 13 straipsnio 2 dalyje nurodytos datos ir toliau tvirtina tų transporto priemonių tipo patvirtinimo išplėtimą pagal Direktyvoje 77/389/EEB nustatytas sąlygas.
5 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. lapkričio 8 d.
Komisijos vardu
Pirmininkas
José Manuel BARROSO
(1)  OL L 200, 2009 7 31, p. 1.
(2)  OL L 263, 2007 10 9, p. 1.
(3)  OL L 154, 1977 6 13, p. 41.
I PRIEDAS
Variklinių transporto priemonių EB tipo patvirtinimo atsižvelgiant į vilkimo įtaisus administraciniai dokumentai
1   DALIS
Informacinis dokumentas
PAVYZDYS
Informacinis dokumentas Nr. … dėl variklinės transporto priemonės EB tipo patvirtinimo, atsižvelgiant į vilkimo įtaisus.
Toliau nurodytų duomenų tekstas su turiniu pateikiamas trimis egzemplioriais. Brėžiniai nubraižomi atitinkamu masteliu, jie turi būti pakankamai detalūs ir pateikiami A4 formato lapuose arba iki A4 formato sulankstytuose kitų formatų lapuose. Jei pateikiamos nuotraukos, jos turi būti pakankamai aiškios.
Jei šiame informaciniame dokumente nurodytos sistemos, sudedamosios dalys ar atskiri techniniai mazgai valdomi elektronika, būtina pateikti informaciją apie jų naudojimą.
0.   BENDROJI DALIS
0.1.   Markė (gamintojo prekės pavadinimas): …
0.2.   Tipas: …
0.2.1.   Komercinis (-iai) pavadinimas (-ai) (jeigu taikoma): …
0.3.   Tipo atpažinties priemonės, jei pažymėta ant transporto priemonės (1): …
0.3.1.   Minėto ženklo vieta: …
0.4.   Transporto priemonės kategorija (2): …
0.5.   Gamintojo pavadinimas ir adresas: …
0.8.   Surinkimo gamyklos (-ų) pavadinimas (-ai) ir adresas (-ai): …
0.9.   Gamintojo atstovo (jei yra) pavadinimas ir adresas: …
1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
1.1.   Tipinės transporto priemonės nuotraukos ir (arba) brėžiniai: …
2.   MASĖ IR MATMENYS (3)
 (4)
2.8.   Didžiausia techniškai leistina pakrautos transporto priemonės masė, kurią nurodo gamintojas (5): …
2.11.5.   Transporto priemonė tinka/netinka (6) kroviniams vilkti
12.   KITI DALYKAI
12.3.   Vilkimo įtaisas (-ai)
12.3.1.   Priekinis: kablys/ąsa/kitas (6)
12.3.2.   Galinis: kablys/ąsa/kitas/nėra (6)
12.3.3.   Transporto priemonės važiuoklės ir (arba) kėbulo brėžinys arba nuotrauka, kurioje (-iame) parodyta vilkimo įtaiso (-ų) vieta, konstrukcija ir montavimas: …
Aiškinamosios pastabos
2   DALIS
EB tipo patvirtinimo sertifikatas
PAVYZDYS
Formatas A4 (210 × 297 mm)
EB TIPO PATVIRTINIMO SERTIFIKATAS
Pranešimas apie transporto priemonės:
—
EB tipo patvirtinimą (7)
—
EB tipo patvirtinimo išplėtimą (7)
—
atsisakymą suteikti EB tipo patvirtinimą (7)
—
EB tipo patvirtinimo panaikinimą (7)
atsižvelgiant į vilkimo įtaisus
pagal Reglamentą (ES) Nr. 1005/2010 su paskutiniais pakeitimais, padarytais Reglamentu (ES) Nr. …/… (7)
EB tipo patvirtinimo numeris: …
Patvirtinimo išplėtimo motyvas: …
I   SKIRSNIS
0.1.   Markė (gamintojo prekės pavadinimas): …
0.2.   Tipas: …
0.2.1.   Komercinis (-iai) pavadinimas (-ai) (jeigu taikoma): …
0.3.   Tipo identifikavimo priemonės, jei pažymėta ant transporto priemonės (8): …
0.3.1.   Minėto ženklo vieta: …
0.4.   Transporto priemonės kategorija (9): …
0.5.   Gamintojo pavadinimas ir adresas: …
0.8.   Surinkimo gamyklos (-ų) pavadinimas (-ai) ir adresas (-ai): …
0.9.   Gamintojo atstovo (jei yra) pavadinimas ir adresas: …
II   SKIRSNIS
1.   Papildoma informacija: žr. papildymą.
2.   Už bandymus atsakinga technikos tarnyba: …
3.   Bandymų ataskaitos pateikimo data: …
4.   Parengtų ataskaitų skaičius: …
5.   Pastabos (jeigu buvo pareikštos): žr. papildymą.
6.   Vieta: …
7.   Data: …
8.   Parašas: …
Priedai
:
Informacinis paketas
Bandymų ataskaita
(1)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“. (pvz., ABC??123??).
(2)  Klasifikuota pagal Direktyvos 2007/46/EB II priedo A dalyje pateiktas apibrėžtis.
(3)  Jeigu viena versija turi įprastą, o kita – miegamąją kabiną, turi būti nurodyta abiejų versijų masė ir matmenys.
(4)  Standartas ISO 612: 1978 „Kelių transporto priemonės. Automobilių ir vilkikų su priekabomis matmenys. Terminai ir apibrėžtys.“
(5)  Čia įrašykite kiekvieno varianto didžiausią ir mažiausią vertę.
(6)  Kas nereikalinga, išbraukti.
(7)  Kas nereikalinga, išbraukti.
(8)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
(9)  Kaip apibrėžta Direktyvos 2007/46/EB II priedo A dalyje.
Papildymas
prie EB tipo patvirtinimo sertifikato Nr. …
1.
Papildoma informacija:
1.1.
Trumpas transporto priemonės konstrukcijos, matmenų, linijų ir sudėtinių medžiagų aprašas: …
1.2.
Vilkimo įtaisų skaičius ir jų vieta: …
1.3.
Tvirtinimo prie transporto priemonės metodas: …
1.4.
Didžiausia techniškai leistina pakrautos transporto priemonės masė (kg): …
2.
Priekinis (-iai) vilkimo įtaisas (-ai): nuimamas/nenuimamas (1) kablys/ąsa/kitas (1)
3.
Galinis (-iai) vilkimo įtaisas (-ai): nuimamas/nenuimamas (1) kablys/ąsa/kitas/nėra (1)
4.
Transporto priemonė tinka/netinka (1) kroviniams vilkti
5.
Pastabos: …
(1)  Nereikalingus žodžius išbraukti.
II PRIEDAS
Vilkimo įtaisams keliami reikalavimai
1.   SPECIALŪS REIKALAVIMAI
1.1.   Mažiausias įtaisų skaičius
1.1.1.
Visose transporto priemonėse priekyje turi būti sumontuotas vilkimo įtaisas.
1.1.2.
Direktyvos 2007/46/EB II priedo A dalyje apibrėžtų M1 kategorijos transporto priemonių, išskyrus tas transporto priemones, kurios nėra pritaikytos kroviniams vilkti, galinėje dalyje taip pat turi būti sumontuotas vilkimo įtaisas.
1.1.3.
Galinį vilkimo įtaisą galima pakeisti prikabinimo įtaisu, kaip apibrėžta JT/EEK Reglamente Nr. 55 (1), su sąlyga, kad būtų laikomasi 1.2.1 dalies nuostatų.
1.2.   Apkrova ir atsparumas
1.2.1.
Visi transporto priemonėje sumontuoti vilkimo įtaisai turi išlaikyti traukiamąją traukos ir suspaudimo jėgą, kurios dydis atitinka bent pusę didžiausios techniškai leistinos pakrautos transporto priemonės masės.
2.   BANDYMAS
2.1.   Prie kiekvieno transporto priemonėje sumontuoto vilkimo įtaiso tvirtinama tiek traukiamoji, tiek spaudžiamoji apkrova.
2.2.   Bandomoji apkrova tvirtinama horizontaliai, išilgai transporto priemonės.
(1)  OL L 373, 2006 12 27, p. 50.

Summary:
Variklinių transporto priemonių vilkimo įtaisai
Variklinių transporto priemonių vilkimo įtaisai
 
DOKUMENTAS, KURIO SANTRAUKA PATEIKIAMA:
Reglamentas (EB) Nr. 1005/2010 dėl variklinių transporto priemonių vilkimo įtaisų tipo patvirtinimo reikalavimų
KOKS ŠIO REGLAMENTO TIKSLAS?
Šiuo reglamentu nustatomos taisyklės dėl variklinių transporto priemonių vilkimo įtaisų* tipo patvirtinimo.  Juo siekiama pritaikyti esamus reikalavimus prie mokslo ir technikos žinių raidos.  Juo įgyvendinamas Reglamentas (EB) Nr. 661/2009 dėl motorinių transporto priemonių bendrosios saugos.  
PAGRINDINIAI ASPEKTAI
Susijusių transporto priemonių tipai
Šis reglamentas taikomas tik M ir N kategorijos transporto priemonėms, t. y.:ne mažiau kaip keturis ratus turinčioms variklinėms transporto priemonėms, suprojektuotoms ir sukonstruotoms vežti keleivius;  ne mažiau kaip keturis ratus turinčioms variklinėms transporto priemonėms, suprojektuotoms ir sukonstruotoms vežti prekes.  Vilkimo įtaisams keliami reikalavimaiGamintojai privalo transporto priemonėse įrengti vilkimo įtaisą. Vilkimo įtaisai turi išlaikyti traukiamąją traukos ir suspaudimo jėgą, kurios dydis atitinka bent pusę didžiausios techniškai leistinos pakrautos transporto priemonės masės.  Reglamentu taip pat nustatoma bandymų tvarka, siekiant užtikrinti įtaisų atitiktį.  ES tipo patvirtinimo taisyklės
Transporto priemonės gamintojas pateikia kompetentingai institucijai paraišką suteikti ES tipo patvirtinimą. Paraiškoje turi būti pateikta tam tikra informacija, t. y.:transporto priemonės markė ir tipas;  didžiausia techniškai leistina pakrautos transporto priemonės masė, kurią nurodo gamintojas;  transporto priemonės važiuoklės ir (arba) kėbulo brėžinys arba nuotrauka, kurioje (-iame) parodyta vilkimo įtaiso vieta, konstrukcija ir montavimas.  Jei kompetentinga institucija mano, kad transporto priemonė atitinka visus vilkimo įtaisų reikalavimus, ji turi suteikti ES tipo patvirtinimą ir tipo patvirtinimo numerį pagal Direktyvą 2007/46/EB.
NUO KADA TAIKOMAS ŠIS REGLAMENTAS?
Reglamentas taikomas nuo 2010 m. lapkričio 29 d.
KONTEKSTAS
Daugiau informacijos žr.:Direktyvos ir reglamentai dėl variklinių transporto priemonių, jų priekabų, sistemų ir komponentų (Europos Komisija).  
SVARBIAUSIOS SĄVOKOS
Vilkimo įtaisas: kablio, ąsos ar kitokios formos įtaisas, prie kurio gali būti tvirtinama jungiamoji dalis, pvz., vilkimo strypas arba lynas.
PAGRINDINIS DOKUMENTAS
2010 m. lapkričio 8 d. Komisijos reglamentas (ES) Nr. 1005/2010 dėl tam tikrų variklinių transporto priemonių vilkimo įtaisų tipo patvirtinimo reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 291, 2010 11 9, p. 36-42)
SUSIJĘ DOKUMENTAI
2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1–24)
Paskesni Reglamento (EB) Nr. 661/2009 pakeitimai buvo įtraukti į pagrindinį tekstą. Ši konsoliduota versija yra skirta tik informacijai.
2007 m. rugsėjo 5 d. Europos Parlamento ir Tarybos direktyva 2007/46/EB nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1–160)
Žr. konsoliduotą versiją.
paskutinis atnaujinimas 02.05.2019